tehotenstvo
dobrý deň prosím vás mala som menstrulaciu 5.3 trvala mi 5 dni z priateľom som mala asi dva krát sex a spravil sa domna  prosím vás môžem byt tehotna??
Dobrý deň,
ďakujeme za Vašu otázku.
Otehotnieť počas menštruácie je málo pravdepodobné, avšak nie je to vylúčené. Na otehotnenie však treba uvoľnenie zrelého vajíčka z folikulu - ovuláciu. To sa najčastejšie deje približne medzi 12-16 dňom menštruačného cyklu. Samozrejme je to veľmi individuálne a ovulácia môže byť posunutá. Vajíčko je schopné oplodnenia 12 hodín po ovulácii, toto obdobie je predĺžené o životnosť spermií v ženskom tele. Niektoré literatúry uvádzajú, že spermia môže prežiť až 7 dní. To vysvetľuje možnosť otehotnenia aj po pohlavnom styku, ktorý sa uskutočnil v čase menštruácie.
Ak máte podozrenie o tom či môžete byť tehotná, odporúčam vám si urobiť
tehotenský test
. Ďalšou možnosťou je návšteva gynekológa, ktorý jednoznačne potvrdí/vylúči tehotenstvo.
Prajem pekný zvyšok dňa.
S pozdravom
Mgr. Emma Halás Haluščíková